Ehdotus: neuvoston päätös ETA:n sekakomiteassa hyväksyttävästä kannasta yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 muuttamiseen (SESAR) /* KOM/2010/0109 lopull. - NLE 2010/0060 */





[pic] | EUROOPAN KOMISSIO | Bryssel 24.3.2010 KOM(2010)109 lopullinen 2010/0060 (NLE) Ehdotus: NEUVOSTON PÄÄTÖS ETA:n sekakomiteassa hyväksyttävästä kannasta yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 muuttamiseen (SESAR) PERUSTELUT 1. ETA-sopimuksen pöytäkirjaan 31 sisältyy erityismääräyksiä Euroopan unionin ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisalueilla. 2. Neuvoston päätösehdotuksen liitteenä olevan ETA:n sekakomitean päätösluonnoksen tarkoituksena on muuttaa pöytäkirja 31 siten, että sopimuspuolet voisivat kannustaa alueellaan toimivia toimivaltaisia organisaatioita, laitoksia ja muita elimiä tarkoituksenmukaiseen yhteistyöhön luodakseen ETA:n EFTA-valtioiden toimijoille mahdollisuudet osallistua SESAR-hankkeeseen sekä 27 päivänä helmikuuta 2007 annetulla neuvoston asetuksella (EY) N:o 219/2007 perustetun SESAR-yhteisyrityksen toimintaan. 3. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta vahvistettavan kannan tällaisiin päätöksiin. 4. Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian. 2010/0060 (NLE) Ehdotus: NEUVOSTON PÄÄTÖS ETA:n sekakomiteassa hyväksyttävästä kannasta yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 muuttamiseen (SESAR) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[1] ja erityisesti sen 1 artiklan 3 kohdan, ottaa huomioon komission ehdotuksen, sekä katsoo seuraavaa: (1) ETA-sopimuksen pöytäkirjaan 31 sisältyy erityismääräyksiä Euroopan unionin ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisalueilla. (2) Jotta yhtenäistä eurooppalaista ilmatilaa koskeva lainsäädäntöpaketti voidaan sisällyttää sopimukseen ja kun otetaan huomioon, että SESAR-hanke on vastaisuudessa keskeisessä asemassa alan täytäntöönpanotoimia kehitettäessä ja EFTA-valtiot osallistuvat hankkeen julkiseen rahoitukseen seitsemännen tutkimuksen ja kehittämisen puiteohjelman kautta, on syytä kannustaa sopimusosapuolia tarkoituksenmukaiseen yhteistyöhön 27 päivänä helmikuuta 2007 annetulla neuvoston asetuksella (EY) N:o 219/2007[2] perustetun SESAR-yhteisyrityksen toimialaan kuuluvissa asioissa, jotta voidaan edistää EFTA-valtioiden toimijoiden osallistumista SESAR-hankkeeseen. (3) Tämä vuoksi on tarpeen muuttaa pöytäkirja 31, ON HYVÄKSYNYT TÄMÄN PÄÄTÖKSEN: Ainoa artikla ETA:n sekakomiteassa hyväksyttävä kanta yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 suunniteltuun muuttamiseen esitetään tämän päätöksen liitteessä. Tehty Brysselissä […] päivänä […] kuuta […]. Neuvoston puolesta Puheenjohtaja […] LIITE Luonnos: ETA:N SEKAKOMITEAN PÄÄTÖS N:o annettu yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan, sekä katsoo seuraavaa: (1) Sopimuksen pöytäkirja 31 muutettiin ... päivänä ...kuuta ... tehdyllä ETA:n sekakomitean päätöksellä N:o .../… [3] . (2) Jotta yhtenäistä eurooppalaista ilmatilaa koskeva lainsäädäntöpaketti voidaan sisällyttää sopimukseen ja kun otetaan huomioon, että SESAR-hanke on vastaisuudessa keskeisessä asemassa alan täytäntöönpanotoimia kehitettäessä ja EFTA-valtiot osallistuvat hankkeen julkiseen rahoitukseen seitsemännen tutkimuksen ja kehittämisen puiteohjelman kautta, on syytä kannustaa sopimusosapuolia tarkoituksenmukaiseen yhteistyöhön 27 päivänä helmikuuta 2007 annetulla neuvoston asetuksella (EY) N:o 219/2007[4] perustetun SESAR-yhteisyrityksen toimialaan kuuluvissa asioissa, jotta voidaan edistää EFTA-valtioiden toimijoiden osallistumista SESAR-hankkeeseen. (3) Tämän vuoksi sopimuksen pöytäkirja 31 olisi muutettava, jotta laajennettu yhteistyö voitaisiin aloittaa, ON HYVÄKSYNYT TÄMÄN PÄÄTÖKSEN: 1 artikla Lisätään sopimuksen pöytäkirjassa 31 olevan 1 artiklan (Tutkimus ja teknologinen kehittämistyö) 8 kohdan jälkeen kohta seuraavasti: ”8a. Sopimuspuolet kannustavat alueellaan toimivia toimivaltaisia organisaatioita, laitoksia ja muita elimiä tarkoituksenmukaiseen yhteistyöhön edistääkseen EFTA-valtioiden toimijoiden EU:n jäsenvaltioiden kanssa tasavertaisia mahdollisuuksia osallistua SESAR-hankkeeseen ja perusasetuksen1 mukaiseen SESAR-yhteisyrityksen toimintaan. EFTA-valtiot osallistuvat äänioikeutta lukuun ottamatta täysimääräisesti toimintaan EY:n yhtenäisen eurooppalaisen ilmatilan komiteassa, joka avustaa EU:n komissiota SESAR-yhteisyrityksen toiminnan hallinnoimisessa, kehittämisessä ja toteutuksessa. (1) 32007 R 0219: Neuvoston asetus (EY) N:o 219/2007, annettu 27 päivänä helmikuuta 2007, yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi (EUVL L 64, 2.3.2007, s. 1).”. 2 artikla Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle*. 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja Sihteerit ETA:n sekakomitea [1] EYVL L 305, 30.11.1994, s. 6. [2] EUVL L 64, 2.3.2007, s. 1. [3] EUVL L … [4] EUVL L 64, 2.3.2007, s. 1. * Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]